Luka Modrić

Luka Modrich (; 9-sentyabr 1985, Zadar, Yugoslavia) — Xorvatiyalik futbolchi, Xorvatiya terma jamoasi va Real Madrid klubi  yarim himoyachisi.

Jamoalardagi faoliyati 

2002-yilda 16 yoshli Luka Modrich zagrebning „Dinamo“ jamoasi bilan shartnoma imzoladi. Ammo yoshlar tarkibida bir mavsum toʻp surganidan soʻng, „Zrinski“ jamoasiga ijaraga berib yuborildi. Luka u yerda oʻzining iqtidorini tezda namoyish etdi va 18 yoshida Bosniya premyer ligasining eng yaxshi oʻyinchisi nomini qoʻlga kiritdi. Keyingi yili u yana boshqa bir jamoaga, xorvatiyaning „Inter Zapreshich“ jamoasiga ijara berildi. U yerda esa u „Xorvatiya futbolining umidi“ nomiga ega boʻldi. 2005-yili „Dinamo“ga qaytgach, Modrich jamoa bilan tuzgan shartnomasini 2015-yilgacha uzaytirdi.

2008-yil 26-aprelda Modrich angliyaning „Tottenxem Hotspur“ jamoasi bilan oldindan kelishuvga erishdi, jamoaga qoʻshilguncha u tibbiy koʻrikdan oʻtishi va Buyuk Britaniyada ishlash uchun ruxsatnoma olishi kerak edi. Shartnoma 6 yilga moʻljallangan boʻlib, transfer summasi 16,5 mln. funt sterlingni tashkil etdi. Bu transfer summasi jamoa uchun rekord boʻldi, undan oldin rekord summa 2007-yilda xarid qilingan Darren Bent transferiga tegishli edi.

2012-yil 27-avgustda Modrich madridning „Real“ jamoasi bilan 5 yilga shartnoma imzoladi. Ispaniya jamoasi xorvat uchun 35 mln. funt sterling toʻladi. U Real tarkibida 19 raqamli maykada toʻp suradigan boʻldi. 
U „Real“ safidagi debyutini 29-avgustda jamoaning azaliy raqibi boʻlgan Barselonaga qarshi kechgan Ispaniya superkubogi musobaqasi uchrashuvida oʻtkazdi. Oʻyin 2:1 hisobida „Real“ foydasiga hal boʻldi va Luka kelganiga ikki kun boʻlganiga qaramay, Ispaniya superkubogi sohibi boʻlishga erishdi. Chempionlar ligasidagi birinchi uchrashuvi 18-sentyabrda Manchester Sitiga qarshi kechdi. Luka oʻzining birinchi golini 2012-yil 3-noyabrda „Real Saragosa“ga qarshi kechgan uchrashuvda kiritishga muvaffaq boʻldi. Ushbu oʻyinda yana bir jamoaning yangi aʼzosi Maykl Essyen ham oʻzining birinchi golini nishonladi. Oʻyin natijasiga koʻra, „Real Madrid“ 4:0 hisobida gʻalaba qozondi.

Terma jamoadagi faoliyati 
Luka Modrich Xorvatiya terma jamoasidagi oʻzi debyutini 2006-yil 1-martda Shveysariyaning Bazel shahrida Argentina terma jamoasiga qarshi kechgan uchrashuvida oʻtkazdi. 
2008-yili Luka Xorvatiyaning yil oʻyinchisi deb tan olindi. 
2011-yil 11-oktabrda oʻzining terma jamoa safidagi 50-nchi uchrashuvini oʻtkazdi.

Erishgan natijalari 
Jamoalardagi
 Yevropa chempionati ramziy terma jamoasi: 2008
 Xorvatiya chempioni: 2006, 2007
 Xorvatiya superkubogi sohibi: 2006
 Xorvatiya kubogi sohibi: 2007
 Jahon chempionatida kumush medal 2018
 Ispaniya superkubogi sohibi: 2012,2020,2021
 UEFA Chempionlar ligasi Gʻolibi 5karra 2013/14, 3 marta ketma ket 2016/17/18 va 2022
 3 karra LALIGA gʻolibi 2017,2020,2022.

Shaxsiy
 Bosniya birinchi ligasi yil oʻyinchisi: 2003
 Xorvatiya futboli umidi (yillar boʻyicha): 2004
 Xorvatiya birinchi ligasi yil oʻyinchisi: 2008
 Tottenham Hotspur jamoasi mavsum oʻyinchisi: 2010/11
 Oltin toʻp sohibi 2018

Galereya

Manbalar

Havolalar 
 Real Madrid rasmiy saytidagi sahifasi
 1hnl.net saytidagi statistikasi 
 Fifa saytidagi statistikasi 

Xorvatiya futbolchilari
Yashayotgan insonlar